**SJL6 Prisudzovací sklad, dvojčlenná veta, zhoda – PL**

**Podmet** a **prísudok** sú hlavné (základné) vetné členy a spolu tvoria **prisudzovací sklad.**

**Prisudzovací sklad** je **jadrom** **dvojčlennej vety.**

**Príklady prisudzovacieho skladu v dvojčlennej vete:**

*Jesenný vánok tíško šumel v korunách stromov.*

**Prisudzovací sklad: vánok** (vyjadrený podmet) **šumel** (slovesný prísudok)

*Nezobudil ani sovie mláďatá.*

**Prisudzovací sklad: On** (vánok) (nevyjadrený podmet) **nezobudil** (slovesný prísudok)

*Je príjemný aj pre ostatných obyvateľov lesa.*

**Prisudzovací sklad: On** (vánok) (nevyjadrený podmet) **je príjemný** (slovesno-menný prísudok)

*Čítanie dobrodružných príbehov je zaujímavé.*

**Prisudzovací sklad: Čítanie** (vyjadrený podmet) **je zaujímavé** (slovesno-menný prísudok)

**Dvojčlennú vetu** teda tvorí

**vyjadrený alebo nevyjadrený podmet + slovesný alebo slovesno-menný prísudok.**

**Príklady dvojčlenných viet s vyjadreným podmetom:**

*Usilovné* **včielky****opeľujú** *kvety.* Veta má oba hlavné vetné členy:

(vyjadrený podmet) (slovesný prísudok)

**Sagan** *v prvej etape pretekov Okolo Kalifornie* **vyhral**. Veta má oba hlavné vetné členy:

(vyjadrený podmet) (slovesný prísudok)

Už vieme, že podmet v dvojčlennej vete nemusí byť vždy vyjadrený osobitným slovom. Môžeme si ho domyslieť z významu vety, podľa zmyslu ostatných viet alebo podľa tvaru slovesa.

**Príklady dvojčlenných viet s nevyjadreným podmetom:**

**Prídeš** *k nám dnes na oslavu?*

(slovesný prísudok)(nevyjadrený podmet → **ty**)

**Pozvala** *na oslavu celú triedu.*

(slovesný prísudok)(nevyjadrený podmet → **ona**)

**Vypíš z viet prisudzovací sklad.**

|  |  |
| --- | --- |
|  | **prisudzovací sklad** |
| **Fanúšikovia hokeja boli sklamaní.** | **Fanúšikovia boli sklamaní** |
| **V noci nás prekvapili silné mrazy.** |  |
| **Oblačnosť sa bude zmenšovať.** |  |
| **Víťazi pretekov boli šťastní.** |  |
| **Nemôžete odísť bez rozlúčky.** |  |
| **Ty si to zvládol perfektne!** |  |
| **Všetky triedy sú vymaľované.** |  |
| **Neverila som tomu.** |  |
| **Obdivovali sme obrazy Martina Benku.** |  |
| **Na križovatke zasvietila zelená.** |  |
| **Vyhrali ste v lotérii?** |  |

**Zhoda** je medzi hlavnými vetnými členmi **podmetom a prísudkom.** To znamená, že sa prísudok svojím tvarom prispôsobuje podmetu.

**Prísudok sa zhoduje s podmetom v osobe, čísle a v rode.**

**Príklady zhody podmetu a prísudku:**

*Na stene* **visia***známe* **obrazy** *slovenských maliarov.*

**3. osoba** *(ony visia)* **3. osoba** *(ony – obrazy)*

**plurál plurál**

**mužský rod mužský rod (neživotný)**

**Denisa** *včera* **nepísala** *slohovú prácu.*

**3. osoba** *(ona –Denisa)* **3. osoba** *(ona nepísala)*

**singulár singulár**

**ženský rod ženský rod**

**Vtáča****sa** *rýchle* **ukrylo** *v kroví.*

**3. osoba** *(ono – vtáča)* **3. osoba** *(ono sa ukrylo)*

**singulár singulár**

**stredný rod stredný rod**

**Podčiarkni vo vetách podmet a prísudok a urči zhodu.**

|  |  |
| --- | --- |
|  | **osoba číslo rod** |
| **Dievčatá sa veselo zabávali.** |  |
| **Chlapci hrali futbal.** |  |
| **Malé vtáča vyletelo z hniezda.** |  |
| **Spolužiak prišiel do školy neskoro.** |  |